**Torbjørn Klungland** (født 9. januar 1973 i Flekkefjord) er en norsk politiker som representerer Fremskrittspartiet (FrP). Etter kommunevalget 2019 ble Klungland ordfører i Flekkefjord kommune etter å ha fått bare 9 av 35 stemmer, da tidligere ordfører i Flekkefjord Jan Sigbjørnsen fra Høyre trakk seg som kandidat.

Politisk arbeid
---------------

Klungland begynte sin politiske karriere som kommunestyrerepresentant i Flekkefjord, hvor han først ble valgt inn som mandat i kommunevalget 2015 som tredjeplass på listen etter en FrP-oppslutning på 16,6%. I 2018 ble han innstilt på førsteplassen til FrP sin liste for valget 2019.

I kommunevalget 2019 stilte Klungland som førstekandidat for FrP med en oppslutning på 16,4%. Allerede 10. september, dagen etter valget, tydet alt på at Jan Sigbjørnsen skulle bli gjenvalgt som ordfører i Flekkefjord. Høyre med 23,3% i oppslutning hadde fått med seg Kristelig Folkeparti, Senterpartiet og Venstre til en flertallskoalisjon. Under bystyremøtet ble avtaler fra forhandlingene brutt, og en Høyre-mandat falt i favør til en KrF-mandat. Etter dette trakk Jan Sigbjørnsen seg som ordførerkandidat. Flekkefjord Sosialistisk Venstreparti foreslo Klungland som ordfører, som ble støttet av Rødt. Til tross for at Klungland fikk 9 av 35 stemmer, ble han valgt som ordfører i Flekkefjord i perioden 2019-2023 i en mindretallskoalisjon siden han ikke hadde noen motkandidater. Klungland pådro seg kallenavnet «flanell-ordføreren» ettersom han var ikledd en skjorte i flanell på bystyremøtet hvor han overraskende ble valgt til ordfører.

Høsten 2020 ble Klungland valgt til 1. varamedlem av sentralstyret i FrP. Klungland ble omtalt i riksnyhetene etter et instagraminnlegg av BAdesKen som omhandlet ordføreren fra Flekkefjord som tok en klunk Mozell fra innerlomma bak daværende statsminister Erna Solberg.

I kommunevalget 2023 gjorde Klungland og FrP et brakvalg i Flekkefjord med en oppslutning på 45,5%, en oppgang på 29,1% fra kommunevalget i 2019. Dette medførte at Flekkefjord FrP fikk inn flere mandidater i bystyret enn de hadde kandidater på listen. Partiet måtte gi fra seg de to overskuddsplassene til de øvrige partiene som stilte til valg. Høyre og SV fikk ekstramandatene, noe som aldri har skjedd i norsk politikk siden valgloven ble innført i 2003.

Klunglands suksess i lokalpolitikken har blitt kreditert til hans folkelige stil som politiker.

Referanser
----------

1. ↑   www.valgresultat.no, besøkt 11. desember 2023[Hentet fra Wikidata]
2. ↑  «Ble ordfører etter å ha fått bare 9 av 35 stemmer». *NRK*. 24. oktober 2019.
3. ↑  Lien, Marthe Småkasin (12. september 2023). ««Flanell-ordføreren»: - Helt satt ut». *dagbladet.no* **(norsk)**. Besøkt 18. september 2023.
4. ↑  «Valgt inn i sentralstyret». NRK. 18. oktober 2020.
5. ↑  Ditlefsen, Heidi (31. august 2021). «Her tar ordføreren seg en klunk fra innerlomma». *NRK*. Besøkt 11. november 2021.
6. ↑  Samuelsen, Kjetil (11. september 2023). ««Flanell-effekten» slår til i Flekkefjord». *NRK*. Besøkt 18. september 2023.
7. ↑  «Flekkefjords ordfører fikk inn flere mandater enn han har politikere på lista». *Vårt Land* **(norsk)**. 12. september 2023. Besøkt 18. september 2023.
8. ↑  Fædrelandsvennen, Richard Nodeland, Fædrelandsvennen, Foto: Jacob J. Buchard (13. september 2023). «(+) Den ubestridte folkekongen». *lister24.no* **(norsk)**. Besøkt 18. september 2023.

| * v
* d
* r
Nåværende ordførere i Agder |
| --- |
| 
* **Arendal:** Robert Nordli (Ap)
* **Birkenes:** Arild Windsland (H)
* **Bygland:** Runar Flåt Granheim (Ap)
* **Bykle:** Hans Blattmann (Ap)
* **Evje og Hornnes:** Morten Haraldstad (KrF)
* **Farsund:** Ingrid Merethe Williamsen (FrP)
* **Flekkefjord:** Torbjørn Klungland (FrP)
* **Froland:** Inger-Lene Håland (Ap)
* **Gjerstad:** Steinar Pedersen (H)
* **Grimstad:** Beate Skretting (H)
* **Hægebostad:** Jan Petter Gysland (H)
* **Iveland:** Jan André Myhren (H)
* **Kristiansand:** Mathias Bernander (H)
* **Kvinesdal:** Per Sverre Kvinlaug (KrF)
* **Lillesand:** Einar Holmer-Hoven (H)
* **Lindesnes:** Alf Erik Andersen (FrP)
* **Lyngdal:** Unni Nilsen Husøy (FrP)
* **Risør:** Kai Magne Strat (H)
* **Sirdal:** Jonny Liland (Ap)
* **Tvedestrand:** Marianne Landaas (H)
* **Valle:** Lars Tarald Myrum (Sp)
* **Vegårshei:** Kjetil Torp (KrF)
* **Vennesla:** Nils Olav Larsen (KrF)
* **Åmli:** Hans Fredrik Tangen (Ap)
* **Åseral:** Inger Lise Lund Stulien (Ap)

 | Agder |